
1.3. Pašreizējā situācija, problēmas un risinājumi
	Iebildums
Anotācijas 1.3.sadaļas "Pašreizējā situācija, problēmas un risinājumi' apakšsadaļā "Risinājuma apraksts" norādīts, ka Nodrošinājuma valsts aģentūrai ir iznomāta nekustamā īpašuma Rīgā, Čiekurkalna 1.līnijā 1, k-1 daļa ar kopējo telpu platību 55 290,7 m2 un ka daļu no telpām Nodrošinājuma valsts aģentūra lieto savām vajadzībām, bet pārējās telpas ir nodotas lietošanā Iekšlietu ministrijai, Valsts policijai, Pilsonības un migrācijas lietu pārvaldei, Iekšlietu ministrijas Informācijas centram, valsts sabiedrībai ar ierobežotu atbildību "Iekšlietu ministrijas poliklīnika", kā arī Iekšlietu ministrijas veselības un sporta centram.

Vēršam uzmanību, ka Nodrošinājuma valsts aģentūrai nomas lietošanā ir nodota ne tikai nekustamā īpašuma Rīgā, Čiekurkalna 1.līnijā 1, k-1 daļa, bet gan viss ēku komplekss. Tāpat norādāms, ka anotācijā norādītā nomas telpu platība ir daudzkārt lielāka par Nodrošinājuma valsts aģentūras nomas lietošanā pieņemto telpu platību. Saskaņā ar 2020.gada 27.aprīlī noslēgto nomas līgumu nomā pieņemto telpu platība par objektu Rīgā, Čiekurkalna 1.līnijā 1 sastāda tikai 41 781,1 m2. Visticamāk telpu kopplatībā ieskaitīti arī nomas objekti Gaujas ielā 15 un Gaujas ielā 17, Rīgā, jo par visiem šiem objektiem noslēgts viens nomas līgums. Kas attiecas tieši uz Čiekurkalna 1.līnijas 1, k-1, tad tā kopējā platība ir tikai 3193 m2, un to savām vajadzībām izmanto Iekšlietu ministrijas veselības un sporta centrs, valsts sabiedrība ar ierobežotu atbildību "Iekšlietu ministrijas poliklīnika", kā arī komersants, pārējās anotācijā minētās iestādes izvietotas citos ēkas korpusos. 

Tāpat attiecīgajā anotācijas apakšsadaļā norādīts, ka privātam uzņēmumam ir iznomātas telpas ēdnīcas ierīkošanai. Lūdzam attiecīgo tekstu precizēt, jo telpas nodotas nomas lietošanā ēdināšanas pakalpojumu sniegšanai, nevis ēdnīcas ierīkošanai, ņemot vērā, ka ēdnīcas telpas bija jau aprīkotas pirms objekts tika nodots nomas lietošanā.

Ievērojot minēto, nepieciešams precizēt projekta anotācijā norādīto informāciju atbilstoši faktiskajai situācijai.

